OpenLLM-France/wikimedia huggingface dataset:
# Club Atlético Unión

El Club Atlético Unión, també conegut com a Unión de Santa Fe, és un club esportiu, destacat en futbol, argentí de la ciutat de Santa Fe, a la Província de Santa Fe.

## Història

El club va ser fundat el 15 d'abril de 1907 per 14 ex socis del Santa Fe Foot-ball Club, un club que en aquells anys havia desaparegut. El nom original del club fou Club United i adoptà els colors vermell i blanc de l'històric Alumni. Poc temps després canvià el nom per l'actual Club Atlético Unión de Santa Fe.
Començà jugant a la lliga local i el 1913 es va inscriure al Campionat Regional de Rosario. El 1931 es fundà la Liga Santafesina de Fútbol i el club aconseguí el primer campionat. A partir de 1932 el club practica oficialment el basquetbol. El 1940 es va inscriure a l'AFA, començant a participar en la Segunda División de Ascenso.
El 1966, després de vèncer el Club Atlético Talleres de Remedios de Escalada, es proclamà campió de segona divisió i ascendí a primera. El 1968 aconsegueix el seu segon ascens a primera divisió, en vèncer el Nueva Chicago per 3 a 0 al darrer partit. Altres ascensos els aconseguí el 1974, el 1989 vencent el seu gran rival Colón de Santa Fe i el 1996, romanent a primera fins al 2003.
La seva millor temporada fou el 1979, on aconseguí el subcampionat argentí, essent derrotat pel River Plate a la final del campionat Nacional.

## Palmarès
### Torneigs locals

* Liga Santafesina de Foot Ball (4): 1915, 1917, 1919, 1920
* Federación Santafesina (3): 1924, 1926, 1928
* Liga Santafesina de Fútbol (29): 1932, 1934, 1935, 1936, 1938, 1939, 1940, 1942, 1953, 1954, 1955, 1956, 1959, 1961, 1962, 1963, 1964, 1965, 1966, 1967, 1971, clasificatorio 1971, selectivo 1971, 1974, 1979, 1994, Apertura 2000, Apertura 2003, Apertura 2010

### Torneigs nacionals

* Primera B Argentina (1): 1966
* Subcampionat argentí (1): Torneo Nacional 1979

### Torneigs amistosos

* Copa Manuel J. Menchaca (2): 1916, 1917
* Trofeo Gobierno Provincia Santa Fe: 1977
* Copa San Martín de Tours: 1979
* II Copa Sólo Fútbol: 1994
* Centenario Club Atlético Pilar: 2006

### Basquetbol

* Campeonato Argentino de Clubes:
** 1983

## Jugadors destacats

* Leopoldo Luque
* Nery Pumpido
* José Luis Marzo
* Fernando Alí
* Pablo de las Mercedes Cárdenas

## Altres seccions

El CA Unión és un club poliesportiu. A més del futbol, el club té seccions d'esgrima, hoquei, tir amb arc, botxes, voleibol, polo, patinatge, karate, natació, criquet i softbol.
Unión també juga la segunda divisió de la lliga argentina de bàsquet, el TNA. Aquí el jugador de bàsquet argentí Carlos Delfino inició seva carrera.

## Referències

* 1 2 3 «HISTORIAL LIGA SANTAFESINA DE FÚTBOL». Arxivat de l'original el 2008-03-12. [Consulta: 7 setembre 2010].

## Enllaços externs

* Web oficial del club
* Web no oficial Arxivat 2007-01-24 a Wayback Machine.
* Web no oficial Arxivat 2006-04-18 a Wayback Machine.
* Web no oficial Arxivat 2007-01-27 a Wayback Machine.
# Danutė Eidukaitė

Danutė Eidukaitė (12 de juliol de 1929 a Kupiškis - 23 de febrer de 1995 a Kaunas) va ser un ceramista lituà. Va crear gerros, plaques commemoratives, jocs de te, entre altres creacions. El 1953 es va graduar a l'Acadèmia de Belles Arts de Vílnius. De 1953 a 1965 va ensenyar en una escola d'art a Kaunas. El 1959, les seves obres van començar a aparèixer en diverses exposicions. Entre 1965 i 1969 Eidukaitė va treballar en el Combinat de Daile. Entre 1970 i 1980 va dur a terme diverses exposicions individuals a Kaunas.
Entre les seves obres destaquen un conjunt de plaques decoratives per al 400 aniversari de la Universitat de Vílnius el 1979, Kaunas, Kaunas Senasis (Old Kaunas) i Lietuvos knygnešiai (contrabandistes de llibres a Lituània) en 1980), panells per a la decoració d'interiors (Jaunimas (Joventut) el 1971, Raigardas el 1982, Iš senojo pašto istorijos (de la història de l'Oficina de Correus) l'any 1984), així com gerros decoratius de formes arcaiques o florals (Vaza do aselėmis (el got amb les manetes) el 1971, a Nida 1972, Skrydis (Vol) el 1983). Les seves vaixelles són funcionals, en general vidrioses en colors alegres.

## Referències

* 1 2 3 Plantilla:Lt icon «Eidukaitė, Danutė». A: Jonas Zinkus, et al.. Tarybų Lietuvos enciklopedija. I. Vilnius, Lithuania: Vyriausioji enciklopedijų redakcija, 1985–1988, p. 488. Plantilla:LCC.
* ↑ Plantilla:Lt icon Jūratė Meilūnienė. «Eidukaitė, Danutė». A: Antanas Račis. Visuotinė lietuvių enciklopedija. V. Vilnius: Mokslo ir enciklopedijų leidybos institutas, 2004. ISBN 5-420-01532-3.
# I'm with Her

I'm with Her és un trio de música tradicional estatunidenca format per: Sara Watkins (violí i guitarra), Sarah Jarosz (banjo, mandolina i guitarra) i Aoife O'Donovan (teclat i guitarra).

## Guardons

| Any | Premi | Cançó | Categoria | Ref |
| 2020 | Grammy | "Call My Name" | Millor peça musical tradicional estatunidenca | |

## Discografia
### Singles

* 2015: "Crossing Muddy Waters" / "Be My Husband" (Sugar Hill)
* 2017: "Little Lies" (Rounder)
* 2017: "Send My Love (to Your New Lover) – [Live – Feat. Paul Kowert]" (Rounder)
* 2019: "Call My Name" (Rounder)

### Àlbums d'estudi

* 2018: See You Around

## Referències

* ↑ Pareles, Jon «Review: I’m With Her, Three Americana Virtuosos» (en anglès). The New York Times, 11-12-2015. ISSN: 0362-4331.
* ↑ «Premi Grammy Call My Name» (en anglès), 26-01-2020.
# Ken Thompson

Kenneth Lane Thompson (Nova Orleans, 4 de febrer de 1943), conegut com a Ken Thompson, és un informàtic estatunidenc, pioner en les ciències de la computació. El seu treball amb el llenguatge de programació B i el sistema operatiu UNIX i Pla 9 per als laboratoris Bell. Hom adjudica a Thompson, conjuntament amb Dennis Ritchie, la creació d'UNIX.

## Biografia

El 1965 es diplomà en ciències i el 1966 aconseguí un màster en enginyeria elèctrica i ciències de la computació, per la Universitat de Califòrnia.
Durant els anys 60, Thompson i Dennis Ritchie van treballar el sistema operatiu Multics. Mentre escrivia Multics, Thompson va crear el llenguatge de programació Bon, el qual anomenà així per la seva dona, Bonnie. Tant Thompson com Ritchie van abandonar el desenvolupament de Multics per la creixent complexitat, i el 1969 crearen el sistema operatiu UNIX. Thompson també va dissenyar el llenguatge de programació B, un precursor del C.
Thompson havia desenvolupat la versió de CTSS de l'editor QED (editor), que va incloure les expressions regulars per buscar el text. QED i un editor més modern ed (l'editor per defecte en Unix) contribuir al desenvolupament de les expressions regulars. Aquestes van arribar a ser importants en processadors de text. Gairebé tots els programes que treballen amb expressions regulars avui, utilitzen una certa variant de la notació de Thompson.
També va treballar en el desenvolupament de la PDP-11 i en la introducció de les pipes o canonades en els sistemes operatius. El 2 de setembre de 1992, s'inventa al costat de Rob Pike el codi de caràcters UTF-8, però no va ser presentat oficialment fins al gener de 1993 en una conferència a San Diego.
Juntament amb Joseph Condon, va crear el maquinari i el programari per Belle, un ordinador d'escacs. Més endavant, amb l'ajuda de l'expert escaquista John Roycroft, Thompson va distribuir els seus primers resultats en CD-ROM. L'estil de programació de Thompson ha influenciat notablement altres programadors.
A final de 2000, Thompson es va retirar dels laboratoris de Bell, per treballar a Entrisphere on va quedar fins al 2006. Actualment treballa per Google.

## Premis

* Premi Turing (1983), juntament amb Dennis Ritchie. Per les seves contribucions al desenvolupament de sistemes operatius en general i la creació de UNIX en particular.
* Medalla nacional de la Tecnologia dels Estats Units (1999).
* Premi Tsutomu Kanaï (1999) de l'IEEE.

## Enllaços externs

* Pàgina de Ken Thompson als laboratoris Bell Arxivat 2005-08-30 a Wayback Machine.
* Entrevista a Ken Thompson Arxivat 2007-09-29 a Wayback Machine.
* mike/unixhistory Una altra entrevista

## Vegeu també

* Brian Kernighan
* Dennis Ritchie
# Pare Paulo Ricardo

Paulo Ricardo de Azevedo Júnior, nascut a Recife (Pernambuco) el 7 de novembre de 1967, és un capellà catòlic, escriptor, professor universitari i presentador brasiler, conegut com el Pare Paulo Ricardo.
Va ser ordenat el 14 de juny de 1992 pel Papa Joan Pau II. És vicari parroquial (la parròquia de Crist Rei, Várzea Grande, MT) i es dedica a l'evangelització a través dels mitjans de comunicació. És professor a l'Institut Papa Benet XVI, la Diòcesi de Lorena, SP, a partir del 2011. De pensament conservador, és l'autor de nou llibres i va presentar el programa setmanal Vuitè Dia, nova cançó a la televisió. És un líder conservador prominent al Brasil. Pare Paulo Ricardo ensenya cursos vinculats a la religió catòlica i el conservadorisme.

## Llibres

* A resposta católica. 2. ed. Campinas: Ecclesiae, 2013. v. 1. 198 p. ISBN 9788563160386
* Cristologia e Soteriologia. 1. ed. Campinas: Ecclesiae, 2011. v. 1. 52 p. ISBN 9788563160089
* Os mártires de hoje. 1. ed. Campinas: Ecclesiae, 2013. v. 1. 120 p. ISBN 9788563160256
* Teologia Fundamental I. Campinas: Ecclesiae, 2010. v. 1. 52 p. ISBN 9788563160010
* Teologia Fundamental II. Campinas: Ecclesiae, 2010. v. 1. 68 p. ISBN 9788563160027
* Trindade. 1. ed. Campinas: Ecclesiae, 2010. v. 1. 50 p. ISBN 9788563160133
* Vaticano II: ruptura ou continuidade?. Campinas: Ecclesiae, 2009. v. 1. 48 p. ISBN 9788563160003
* Um Olhar que Cura. São Paulo: Editora Canção Nova, 2008. v. 1. 160 p.
* Uma Flor do Clero Cuiabano: biografia do Padre Armindo Maria de Oliveira, SDB (1882-1918). 3. ed. São Paulo: Paulus Editora, 1999. v. 1. 192 p. (Org.) ISBN 9788534914819

## Referències

* ↑ «Malattie Spirituali» (en italià). Arxivat de l'original el 2017-08-09. [Consulta: 17 juliol 2025].
* ↑ «Padre Paulo Ricardo de Azevedo Júnior» (en portuguès). Arxivat de l'original el 2017-08-09. [Consulta: 17 juliol 2025].
* ↑ «Pe. Paulo Ricardo - Livros do autor» (en portuguès). [Consulta: 17 juliol 2025].
* ↑ «Fr. Paulo Ricardo Azevedo » Catholicism Anew» (en anglès). [Consulta: 17 juliol 2025].
* ↑ «Conservadorismo à brasileira: sociedade e elites políticas na contemporaneidade» (en portuguès). [Consulta: 17 juliol 2025].
* ↑ «Padre Paulo Ricardo destaca que o feto de 12 semanas não é uma bola de sangue, mas sim um ser humano» (en portuguès). [Consulta: 17 juliol 2025].
* ↑ «Padre Paulo Ricardo - Cursos». Padre Paulo Ricardo.
* ↑ Ricardo, Padre Paulo. Um Olhar Que Cura Terapia das Doenças Espirituais.. Cachoeira Paulista: Editora Canção Nova, 2016. ISBN 978-85-7677-673-4.

## Enllaços externs

* Oficial website (pt-BR)
* YouTube (pt-BR)
# MNL

MNL té els següents significats:
* Moviment Nacional Libanès, coalició política històrica del Líban
* Lliga Nacional de Myanmar (del seu nom en anglès Myanmar National League), màxima competició de futbol de Myanmar
* Arxius Nacionals Hongaresos (del seu nom en hongarès Magyar Nemzeti Levéltár), arxiu nacional d'Hongria
* Micro & Nano Letters, revista científica especialitzada en microscòpia
* Regressió logística multinomial (del seu nom en anglès MultiNomial Logit), mètode de classificació multiclasse per a la regressió logística
* Mnl, també és l'abreviatura de la molinelloïta, mineral de la classe dels òxids
# Decimomannu

Decimomannu (en sard, Dèximu Mannu) és un municipi italià, situat a la regió de Sardenya i a la Ciutat metropolitana de Càller. L'any 2004 tenia 7.042 habitants. Es troba a la regió de Campidano di Cagliari. Limita amb els municipis d'Assemini, Decimoputzu, San Sperate, Uta, Villasor i Villaspeciosa.

## Administració

Llista d'alcaldes :
| Període | Identitat | Partit |
| 2006- | Luigi Porceddu | Llista cívica |
# I'm So Tired

«I'm So Tired» (de l'anglès, "Estic molt cansat") és una cançó del grup britànic de rock The Beatles, composta i escrita per John Lennon, però acreditada a Lennon/McCartney, publicada a l'àlbum doble de 1968 The Beatles, sent la desena cançó del mateix, amb una duració de 2 minuts i 3 segons. La revista Rolling Stone la va col·locar a la posició 83 de la seva llista "Les cançons més grans de The Beatles".

## Composició

Lennon va escriure la cançó durant el seu viatge al campament de Maharishi Mahesh Yogi de meditació transcendental a Rishikesh, Índia, després de tres setmanes de meditació constant i trobant a faltar a la qual seria la seva futura esposa, Yoko Ono, una nit que no podia dormir.
El fet de no poder dormir contrasta amb la cançó «I'm Only Sleeping» ("Només Estic Dormint"), també escrita per Lennon i publicada a l'àlbum del grup del 1966 Revolver.

## Gravació

Els Beatles van gravar la cançó el 8 d'octubre del 1968 als estudis Abbey Road, i va ser completada, incloent totes les pistes extres, en aquesta mateixa sessió. També llavors es va completar la cançó de Lennon «The Continuing Story of Bungalow Bill».

## Personal

* John Lennon: Veu, guitarra rítmica (Epiphone Casino), guitarra acústica (Gibson J-160i), orgue (Hammond RT-3).
* Paul McCartney: Baix (Rickenbacker 4001s), piano elèctric (Hohner Pianet C), cors.
* George Harrison: Guitarra principal (Fender Stratocaster "Rocky").
* Ringo Starr: Bateria (Ludwig Super Classic).
segons Beatles Music Story

## Referències

* ↑ «I'm So Tired (Remastered 2009)». [Consulta: 13 maig 2021].
* ↑ Stone, Rolling; Stone, Rolling. «100 Greatest Beatles Songs» (en anglès americà), 10-04-2020. [Consulta: 13 maig 2021].
* ↑ «"I'm So Tired" song by The Beatles. The in-depth story behind the songs of The Beatles. Recording History. Songwriting History. Song Structure and Style.». www.beatlesebooks.com. [Consulta: 10 febrer 2021].

## Vegeu també

* Discografia oficial de The Beatles
# Societat Coral El Penedès

La Societat Coral El Penedès és una entitat fundada el 1862 a Vilafranca del Penedès. Vinculada a la Federació de Cors de Clavé, de manera ininterrompuda ha impulsat del cant coral a Catalunya. Aquesta entitat el 2012 va rebre la Creu de Sant Jordi.

## Referències

* 1 2 «El Govern distingeix 25 personalitats i 15 entitats amb la Creu de Sant Jordi». Gencat, 10-04-2012 [Consulta: 25 març 2015].
# Kalinin (Krasnodar)

* Per a altres significats, vegeu «Kalinin (Adiguèsia)».
Kalinin - Калинин (rus) - és un khútor del krai de Krasnodar, a Rússia. Es troba a la vora dreta del riu Kugo-Ieia, afluent del Ieia, a 28 km al nord de Krilóvskaia i a 188 km al nord-est de Krasnodar, la capital.
Pertany al municipi de Kugoiéiskaia.
# Periophthalmus modestus

Periophthalmus modestus és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba des del Vietnam fins a Corea i el sud del Japó.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Huangshi

Huangshi (en xinès simplificat: 黄石, xinès tradicional: 黃石, pinyin: Huángshí, transcripció antiga: Hwangshih) és una ciutat-prefectura del sud-est de la província de Hubei, a la Xina. Segons el cens de 2010 té una població de 2.429.318 habitants, dels quals 1.601.687 viuen a l'aglomeració urbana formada pels quatre districtes urbans i la ciutat de Daye.

## Geografia

Huangshi se situa a la riba sud-oest d'un dels meandres més grans del riu Iang-Tsé. És a uns 100 quilòmetres al sud-est de Wuhan, la capital provincial, i limita amb la província de Jiangxi al sud. Té una superfície d'uns 4600 quilòmetres quadrats. El terreny inclou petites muntanyes i turons, la més alta de les quals és a 860 metres sobre el nivell del mar. Huangshi inclou molts llacs importants. El clima és subtemperat.

## Història

L'any 845 aC Huang Meng (黃孟) o Huang Zhang (黃璋) va traslladar la capital de l'estat de Huang de Yicheng a Huangchuan (a l'actual província de Henan). Els descendents de Huang Xi van governar l'estat de Huang fins a 648 aC en què fou conquerit per l'estat de Chu. Llavors el marquès de Huang, Huang Qisheng (黃企生), va fugir a l'Estat de Qi. El poble de Huang, en canvi, es va haver de traslladar a Chu, i es va assentar a l'actual província de Hubei, en una regió anomenada Prefectura de Jiangxia (江夏郡) durant la Dinastia Han.

## Subdivisió

Huanggang es divideix en 4 districtes, 1 ciutat-xian i 1 xian:
* Districte de Huangshigang (黄石港区)
* Districte de Xisaishan (西塞山区)
* Districte de Xialu (下陆区)
* Districte de Tieshan (铁山区)
* Ciutat de Daye (大冶市)
* Xian de Yangxin (阳新县)
* Mapa
* Huangshigang
* Xisaishan
* Xialu
* Tieshan
* Xian de Yangxin
* Daye

## Referències

* ↑ «Huangshi (China) - Britannica Online Encyclopedia» (en anglès). Britannica.com. [Consulta: 26 març 2013].
* ↑ 《左传·僖公十二年》：“黄人恃诸侯之睦于齐也，不共楚职，曰：“自郢及我九百里，焉能害我？” 夏，楚灭黄。”
* ↑ Error: hi ha títol o url, però calen tots dos paràmetres.«» (en xinès). Institut Nacional d'Estadística de la República Popular de la Xina, 2016. [Consulta: 24 gener 2018]. «统计用区划代码 名称 420201000000 市辖区 420202000000 黄石港区 420203000000 西塞山区 420204000000 下陆区 420205000000 铁山区 420222000000 阳新县 420281000000 大冶市»
* ↑ Error: hi ha títol o url, però calen tots dos paràmetres.«» (en xinès). XZQH.org, 15-08-2014. [Consulta: 24 gener 2018]. «"2000年第五次全国人口普查，黄石市{...}其中：黄石港区{...}石灰窑区{...}下陆区{...}铁山区{...}阳新县{...}大冶市{...}开发区{...}"»
* ↑ Error: hi ha títol o url, però calen tots dos paràmetres.«» (en xinès). 博雅地名网. [Consulta: 24 gener 2018].
* ↑ «中国地质邮政编码簿(2015)» (en xinès). 中国邮政集团公司, 2015, pàg. 580–582.
* ↑ «Còpia arxivada» (en xinès). Govern Popular de Huangshi. Arxivat de l'original el 25 de gener 2018. [Consulta: 24 gener 2018].

## Enllaços externs

* Lloc web oficial (xinès)
* Diari oficial (xinès)
# Delia Abbiatti

Delia Abbiatti (1918) és una botànica i pteridóloga argentina. Va formar part d'una admirable sèrie de deixebles talentosos del botànic Cabrera, entre ells: Genoveva Dawson, Otto Solbrig, Jorge Morello, Humberto A. Fabris (1924-1976), Delia Abbiatti, Noemí N. Correa, Delia Añón Suárez, Aída Pontiroli, Cristina Orsi, Amelia Torres, Elsa Matilde Zardini, Jorge Crisci, Roberto Kiesling i Fernando Zuloaga

## Algunes publicacions

* 1945. Una nova espècie de Lorantácea de la flora Argentina. Volum 7, Nº 38 de Notes del Museu de la Plata: Botànica. 3 pàg.
* 1958. Consideracions morfològiques i anatòmiques en Pteridòfites: Validesa de noves combinacions en Pteridòfites. Nº 36-37 de Revista del Museu de la Plata: Botànica. 1 pàg.

### Llibres

* 1939. Les martiniácies argentines. Ed. Buenos Aires : Coni. 473 pàg.
* 1946. Les eriocaulàcias argentines. Ed. La Plata : Universitat Nacional. 341 pàg.
* 1946. Les Lorantàcies Argentines. Universitat Nacional de la Plata. Argentina. 100 pàg.
* 1946. Una nova espècie d'Eriocaulàcia del Brasil. Nº 66 de Notes del Museu de la Plata: Botànica. Ed. Institut del Museu de la Universitat Nacional de la Plata. 311 pàg.

## Honors
### Eponimia

* (Asteraceae) Perezia abbiattii Cabrera
* (Thelypteridaceae) Thelypteris abbiattii C.F.Reed

## Referències

* ↑ Federal Agency for Agriculture and Food
* ↑ Darwiniana ix. 52 1949 (IK)
* ↑ Phytologia 17: 257. 1968, nom. nov. 1968 (IF)
# Estatina

Les estatines (o inhibidors de la HMG-CoA reductasa) són una classe de fàrmacs hipolipemiants que baixen els nivells de colesterol en les persones.
Redueixen el colesterol mitjançant la inhibició de la reductasa de la HMG-CoA, que és l'enzim limitant de la velocitat de la via del mevalonat de la síntesi de colesterol. La inhibició d'aquest enzim produeixen una disminució de la síntesi de colesterol en el fetge, així com l'augment dels receptors de LDL, produint un augment de l'eliminació de les lipoproteïnes de baixa densitat (LDL) del torrent sanguini. Els primers resultats es poden veure després d'una setmana d'ús i l'efecte és màxim després de quatre a sis setmanes.
Fàrmacs comercialitzats al mercat espanyol:
* Simvastatina (EFG, Alcosin, Belmalip, Colemin, Inegy, Pantok, Zocor)
* Lovastatina (EFG, Colesvir, Nergadan, Taucor)
* Pravastatina (EFG, Bristacol, Lipemol, Liplat, Minuscol, Prareduct, Pritadol)
* Fluvastatina (EFG, Digaril, Lescol, Liposit, Vaditon)
* Atorvastatina (EFG, Atoris, Atozet, Caduet, Cardyl, Prevencor, Thervan, Zarator)
* Rosuvastatina (Crestor, Provisacor)
* Pitavastatina (Alipza, Livazo)

## Referències

* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2017.
# Miravau

Miravau (en francès Mireval) és un municipi occità, del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Askar Khan

Askar Khan (Asghar Khan Sarkar) fou un kan de Xirvan de la dinastia Sarkar
Era el tercer fill del kan Muhammad Said Khan i va néixer a Shamakha el 1756. Fatali Khan el 1786 va poder escapar del Xirvan que havia caigut altre cop en mans de Fatali Khan de Quba. Es va dirigir al kanat Àvar. El 1789, amb el suport del kan de Shaki, Manaf Khan, un fill d'Hajji Muhammad Ali Khan, es va proclamar kan de Xirvan, però al cap d'un temps indeterminat (varia segons les fonts) Askar o Asgar el va poder matar amb ajut del kan de Karabagh, i va ocupar el seu lloc. Uns mesos després va ser enderrocat pels caps militars de Xirvan i el seu germà, Qasim Khan va arribar al poder.

## Família

Va tenir almenys cinc fills tinguts amb una filla d'Haji Mardi:
* Agha Beg (1802-1864)
* Ali Hasan Beg Sarkar (1810-1862)
* Mammad Hasan Beg Sarkar (1805-1832)
* Mammad Ali Beg Sarkar (1814 -?) (va tenir el rang de tinent coronel a l'exèrcit rus)
* Ismet Khanum Sarkar (1819 -?)